近年興 OTT 睇戲睇劇，不論「大台」同「HappyTV」都出盒子比大家隨時睇心水節目。年頭 NOW TV 亦加入戰團，推出可以睇埋 4K 的 AIO 盒 Now One。此盒亦在最近已陸續派街，當然要試一試佢啦！
Now One 方方正正，比現在用開的 NOW TV 機頂盒靚仔得多。
機側可插 microSD，大家可在 Now One 上面播片播相。下方一塊薄薄的就是專用 500GB 外置硬碟，需另外購買，價錢為 $499。
備有兩個 USB 介面，其中一個屬 USB 3.0，亦有光纖輸出發天線接頭。
三大主功能：MY NOW、節目表及自選服務。
第三代 NOW TV 節目表更清楚易睇。
叫得 All-in-one，Now One 可以睇到 NOW TV 所有頻道之外，仲可以接收本地數碼電視頻道及錄影不同頻道，當然不會缺少 OTT 功能啦！至於最大賣點 4K 播放方面，目前 Now One 入面提供的節目種類包括體育、紀錄片、戲劇和綜合娛樂，未來會引入更多節目。
可直接觀看影視點播站上的大片。
入面提供的 4K 節目種類包括體育、紀錄片、戲劇和綜合娛樂。
4K 畫面小試，球場草地以至遠方觀眾席上的球迷，都有相當細緻的顯示。
前一篇文章CEO 親證 Tesla Model S 落水能游！？
下一篇文章BeeCrazy 玩完，網購就此玩完？